Marcus Vettius Bolanus (consul 66)

Marcus Vettius Bolanus (nescimus, quando natus sit, mortuus est post annum 79) senator Romanus et homo novus fuit. De cursu honorum per Statium certiores facti sumusSilvae V,2(30-60). : erat legatus legionis anno 62 in oriente Gnaeo Domitio Corbulone duce, anno 66 consul suffectus creatus est. Bello civili anni 69 Vitellium imperatorem secutus est, qui Vettium legatum Augusti pro praetore in Britanniam provinciam misitTacitus Historiae II, 65 et 97.. Tacitus eum "inertiae"Agricola XVI 6 necnon VIII 1. accusavit, sed Vettius bello civili impeditus erat neque provinciam firmare potuit. Anno 71 exeunte Romam reversus est. Anno 73 vel 74 ab Vespasiano imperatore inter patricios adlectus est. Anno 75/76 proconsul Asiae factus est. Filius eius Marcus Vettius Bolanus anno 111 consul ordinarius creatus estDer Neue Pauly, Stuttgardiae 1999, T. 12/2, c. 149. Alter filius erat ille Gaius Clodius Crispinus cui poeta Statius carmen laudationis dedicavit, tum cum adulescens sedecim annos natus primam militiam inibat, auctore DomitianoSilvae V,2. Anno 95/96 scriptum.. 

 Notae 

Categoria:Consules
Categoria:Senatores
Categoria:Legati Britanniae provinciae
Categoria:Proconsules Asiae
Categoria:Nati saeculo 1 a.C.n. aut 1
Categoria:Mortui saeculo 1 aut 2